**Anton von Schmerling** (født 23. august 1805 i Wien, død 23. mai 1893 samme sted) var en østerriksk adelsmann, jurist og liberal politiker (Deutschliberale Partei). Han var ministerpresident i den stortyske midlertidige sentralregjering, utpekt av Frankfurtparlamentet i 1848.   

Fra 1860 til 1861 var han ministerpresident i Østerrike. Han ble i 1861 formelt avløst av erkehertug Rainer, men beholdt inntil 1865 posisjonen som landets ledende politiker, med tittelen *staatsminister*. Senere var han i en årrekke president for Østerrikes høyesterett.

Liv og virke
------------

### Bakgrunn

Schmerling ble født inn i en adelig familie, og gikk tidlig inn i statstjeneste. Han gjorde karrière i domstolene, og ble i 1846 utnevnt til dommer i ankedomstolen (Appelationsrath).

### Revolusjonstiden 1848 til 1951

Anton von Schmerling markerte motstand til Metternichs politikk, og i det liberale politiske miljøet ble det stilt store forventninger til ham. 

I 1848 ble han sendt som den østerrikske regjeringens representant i Frankfurtparlamentet. Han deltok i Frankfurt i utformingen av forslaget til ny forfatning for Det tyske forbundet. Johann av Østerrike utnevnte ham i 1848 til innenriksminister i den midlertidige sentralregjering i Frankfurt. Senere samme år var han en kort periode ministerpresident og i tillegg utenriksminister i den samme regjering.  

Schmerling arbeidet mot en dominerende stilling for Preussen. Da det ble klart at Frankfurtparlamentets flertall ikke ønsket å gi Østerrike en ledende rolle, trådte han i desember 1848 tilbake fra den fellestyske regjeringen.  

Han var justisminister i Østerrike fra 1849 til 1851, men gikk av som følge av den antidemokratiske utvikling som på det tidspunkt hadde fremgang i landet. 

### Ny karrière i Østerrikes regjering

Schmerling gjorde etter 1851 karrière som dommer i Østerrike, og ble i 1858 president i Wiens oberlandesgericht, delstatens øverste domstol.  

Etter Østerrikes tap i krigen mot Frankrike og Piemonte-Sardinia, opplevde Anton von Schmerling en andre politiske karrière. Han ble ministerpresident i 1860 i *den første pseudo-liberale regjering*. Han ble av erkehertug Rainer avløst som ministerpresident allerede i 1861, men beholdt rollen som den viktigste politikeren i landet, med tittelen staatsminister. Regjeringen innførte viktige endringer av Habsburgmonarkiets lover, for eksempel menneskerettighetserklæringen fra 1862. Anton von Schmerling gikk av i 1865 etter politisk press, blant annet fra de ungarske føderalistene anført av Ferenc von Deák.    

Anton von Schmerling ble livslangmedlem av det daværende Østerrikes overhus (Herrenhaus) fra 1867, og president samme sted i 1871. I årene 1873, 1875, 1879 og 1891 ledet han Østerrikes delegasjon i kompromissforhandlingene med Ungarn.    

Han var fra 1865 til 1891 president for Østerrikes høyesterett.

Referanser
----------

1. 1 2   Encyclopædia Britannica Online, oppført som Anton, Ritter (knight) von Schmerling, Encyclopædia Britannica Online-ID biography/Anton-Ritter-von-Schmerling, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 3. mai 2014[Hentet fra Wikidata]
3. 1 2   Frankfurter Personenlexikon, frankfurter-personenlexikon.de, besøkt 9. oktober 2017[Hentet fra Wikidata]
4. 1 2   Schmerling, Anton Ritter von (BLKÖ)[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Brockhaus Enzyklopädie, oppført som Anton Schmerling, Brockhaus Online-Enzyklopädie-id schmerling-anton[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   www.deutsche-biographie.de[Hentet fra Wikidata]
9. ↑   www.friedhoefewien.at[Hentet fra Wikidata]
10. ↑   www.nmnm.eu, besøkt 13. august 2020[Hentet fra Wikidata]
11. ↑  «ADB:Schmerling, Anton Ritter von – Wikisource». *de.wikisource.org*. Besøkt 12. august 2016.
12. 1 2 3 4  «Anton von Schmerling» (PDF). Österreichisches Biographisches Lexikon 1815-1950 Online-Edition, und Österreichisches Biographisches Lexikon ab 1815 (2. überarbeitete Auflage – online).
13. 1 2  Helmut Rumpler. «Schmerling, Anton Ritter von». Deutsche Biographie.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** NKC
 |

Portal: Tyskland